***Vážení rodičia****,*

*blíži sa začiatok školského roka a bohužiaľ opäť nemôže prebiehať bežným spôsobom. Všetci vnímame návrat hrozby epidémie COVID 19 a pomalé zvyšovanie sa počtu nakazených osôb. Preto Vás chceme touto cestou poprosiť, aby ste zodpovedne pristupovali k púšťaniu svojho dieťaťa do školy. V prípade akéhokoľvek podozrenia, prípadne choroby, aby ste Vaše dieťa najskôr vyliečili a až potom ho pustili do školy. Hoci je väčšina učiteľov zaočkovaných, mnohí sú osoby s rizikovým faktorom ochorenia a pri nezodpovednom správaní sa môže stať, že nebude mať kto Vaše deti učiť.*

Posielame Vám bližšie informácie o chode školy, ktorý je rozdelený do troch fáz:

**1. Organizácia prvého dňa v škole**

**2. Organizácia vyučovania v čase od 2. 9. do 8. 9. 2021**

**3. Organizácia vyučovania v čase od 9. 9. 2021**

**4. Školské stravovanie**

Škola sa riadi manuálom MŠVVaŠ SR a usmerneniami RÚVZ. V zmysle pokynov MŠVVaŠ SR je pre školy vytvorený tzv. školský semafór – tri fázy chodu škôl – zelená, oranžová a červená. Bližšie inštrukcie k jednotlivým fázam si nájdete na [www.skolalamac.sk](http://www.skolalamac.sk) a na [www.minedu.sk](http://www.minedu.sk) .

**1. Organizácia prvého dňa v škole**

Vyučovanie pre žiakov ZŠ sa začína 2. 9. 2020

**Prváci**

* Nástup do školy je o 8.00 hod..
* Každá trieda má vyhradenú miestnosť, v ktorej sa zhromaždia rodičia a prváci.
* Do budovy školy všetci vstupujú s rúškom na tvári a po dezinfekcii rúk. Rúška sú po celú dobu v škole pre rodičov povinné.
* Každé dieťa má dve rúška a balík papierových vreckoviek.
* 1.A trieda ide vchodom pre ZUŠ a bude v triede literárno-dramatického odboru ZUŠ.
* 1.B trieda ide vchodom do telocviční a bude v malej telocvični.
* 1.C trieda ide vchodom do telocvične a bude vo veľkej telocvični.
* 1.D trieda ide vchodom do jedálne z ulice Podháj a bude v školskej jedálni.
* Každú triedu privíta pani učiteľka triedna a pani vychovávateľka.
* Rodičia odovzdajú pani učiteľke „Písomné vyhlásenie o bezpríznakovosti“. Tlačivo je na [www.skolalamac.sk](http://www.skolalamac.sk), na [www.minedu.sk](http://www.minedu.sk) alebo si viete vyzdvihnúť tlačivo na vrátnici školy v časy od 8:00 hod. do 15:00 hod..
* Všetkým bude pri vstupe zmeraná teplota.
* Pani vychovávateľka alebo pán vychovávateľ si zoberie deti do ich triedy a pani učiteľka s rodičmi vybaví potrebnú školskú dokumentáciu a pokyny. Potom sa vymenia – k rodičom príde vychovávateľ/ľka a k deťom pani učiteľka.
* Predpokladáme, že prítomnosť rodičov bude potrebná do 10.00 hod..
* O 11.00 hod. začína obed v Školskej jedálni. Žiaci idú na obed podľa harmonogramu.
* Dieťa môžete nechať popoludní v Školskom klube detí, ktorí bude prvý deň otvorený do 16.00 hod.
* Na stravu je možné dieťa prihlásiť formou prihlášky, ktorú je možné poslať elektronicky na sjlamac@gmail.com, alebo vypísanú do školy. Bližšie informácie nájdete na webe ŠJ - <https://www.lamac.sk/potrebujem-vybavit/skolstvo/spolocne-stravovanie-lamac> .

**2. – 4. ročník**

* Nástup do školy je o 9.00 hod..
* Žiaci vstupujú do budovy školy hlavným vchodom s rúškom na tvári a po dezinfekcii rúk.
* Rodičia nevstupujú do budovy školy.
* Každý žiak má so sebou 2 rúška (v plastovom vrecku) a balík hygienických vreckoviek.
* Žiakov si prevezme každá triedna pani učiteľka pred budovou školy.
* Žiak pred vstupom do budovy školy odovzdá triednej pani učiteľke „Písomné vyhlásenie o bezpríznakovosti“. Tlačivo je na [www.skolalamac.sk](http://www.skolalamac.sk), na [www.minedu.sk](http://www.minedu.sk) alebo si viete vyzdvihnúť tlačivo na vrátnici školy v časy od 8:00 hod. do 15:00 hod..
* Bez podpísaného tlačiva nebude žiak pustený do školy.
* Pani učiteľka odvedie žiakov do triedy.
* Žiakom bude zmeraná teplota. V prípade zvýšenej teploty bude žiak umiestnený do izolačky. Privolaný bude rodič, ktorý si žiaka prevezme a bude kontaktovať telefonicky detského lekára.
* Žiaci si prvý deň prinesú prezuvky, písacie potreby a zápisník na zapisovanie.
* O 11.00 hod. začína obed v Školskej jedálni. Žiaci idú na obed podľa harmonogramu.
* Dieťa môže zostať popoludní v Školskom klube detí, ktorí bude prvý deň otvorený do 16.00 hod.
* Na stravu je možné dieťa prihlásiť formou prihlášky, ktorú je možné poslať elektronicky na sjlamac@gmail.com, alebo vypísanú do školy. Bližšie informácie nájdete na webe ŠJ - <https://www.lamac.sk/potrebujem-vybavit/skolstvo/spolocne-stravovanie-lamac> .

**5. – 9. ročník**

* Nástup do školy je o 9.00 hod..
* Žiaci vstupujú do budovy školy bočným vchodom cez átrium s rúškom na tvári a po dezinfekcii rúk.
* Rodičia nevstupujú do budovy školy.
* Každý žiak má so sebou 2 rúška (v plastovom vrecku) a balík hygienických vreckoviek.
* Žiak pred vstupom do budovy školy sa preukážu vyplneným a podpísaným tlačivom – „Písomné vyhlásenie o bezpríznakovosti“, ktoré v triede odovzdá pani učiteľke. Tlačivo je na [www.skolalamac.sk](http://www.skolalamac.sk), na [www.minedu.sk](http://www.minedu.sk) alebo si viete vyzdvihnúť tlačivo na vrátnici školy v časy od 8:00 hod. do 15:00 hod..
* Bez podpísaného tlačiva nebude žiak pustený do školy.
* Pani učiteľka zmeria teplotu každému žiakovi. V prípade zvýšenej teploty bude žiak umiestnený do izolačky. Privolaný bude rodič, ktorý si žiaka prevezme a bude kontaktovať telefonicky detského lekára.
* Žiaci si prvý deň prinesú prezuvky, písacie potreby a notes na zapisovanie.
* O 11.00 hod. začína obed v Školskej jedálni. Žiaci idú na obed podľa harmonogramu.
* Ak sa žiak nechce stravovať, mal by sa zo stravy odhlásiť.
* Na stravu je možné dieťa prihlásiť formou prihlášky, ktorú je možné poslať elektronicky na sjlamac@gmail.com, alebo vypísanú do školy. Bližšie informácie nájdete na webe ŠJ - <https://www.lamac.sk/potrebujem-vybavit/skolstvo/spolocne-stravovanie-lamac> .

**2. Organizácia vyučovania v čase od 3. 9. do 8. 9. 2021**

**Od 3. 9.2020 sa vyučovanie začína pre všetkých žiakov o 8.00 hod.**

Vstup do školy bude **podľa harmonogramu**. Tento bude platiť až do odvolania.

|  |  |  |
| --- | --- | --- |
| **Čas** | **Miesto vstupu** | **Triedy** |
|
| 7:30 | **hlavný vchod** | 3.A, 3.B, 3.C, 4.A, 4.B, 4.C |
| 7:30 | **átrium** | 5.A, 5.B, 5.C, 6.A, 6.B |
| 7:45 | **hlavný vchod** | 1.A, 1.B, 1.C, 1.D, 2.A, 2.B, 2.C, 2.D |
| 7:45 | **átrium** | 7.A, 7.B, 8.A, 8.B, 9.A, 9.B |

* 3. 9. 2021 majú žiaci 4. vyučovacie hodiny
* 6. – 8. 9. 2020 majú žiaci I. stupňa 4. vyučovacie hodiny a žiaci II. stupňa 5. vyučovacích hodín.
* Vyučovanie prebieha podľa upraveného zvonenia

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **ZVONENIE - od 6. 9. 2021 do odvolania** | | | | | | | |
| **ŠKD ranná** | **1. hodina** | **2. hodina** | **3.**  **hodina** | **4.**  **hodina** | **5.**  **hodina** | **6.**  **hodina** | **Obed** | **ŠKD** |
| 6:30-7:15 | 8:00-8:45 | 8:55-9:40 | 9:55-10:40 | 10:50-11:35 | 11:50-12:35 | 12:45-13:30 | 11.30-14:00 | do 17.00 |

**3. Organizácia vyučovania v čase od 9. 9. 2021**

* Od 9. 9. do 17. 9. 2021 vyučovanie prebieha podľa skúšobného rozvrhu hodín.

Ostatné pokyny platia tak, ako sú uvedené vyššie až do odvolania.

**Hygienické pokyny**

Pokyny platia po celý čas až do odvolania:

* Všetci žiaci nosia denne do školy 2 rúška (1 rúško je náhradné)
* Rúško nosí žiak počas celého vyučovanie.
* Balík hygienických vreckoviek prinesú na začiatku školského roku.
* Žiaci používajú svoje vlastné veci, hygienické potreby a pomôcky do školy.
* Žiaci sa vyhýbajú dotýkaniu svojich úst, očí, nosa a tváre a cudzích vecí.
* Žiaci minimalizujú kontakt s inými osobami, zdravia sa bezkontaktne.
* Dezinfekcia spoločných priestorov sa realizuje podľa aktuálnych usmernení UVZ SR.
* Nikto s príznakmi infekcie dýchacích ciest, ktoré by mohli zodpovedať príznakom ochorenia COVID-19 (zvýšená teplota, kašeľ, náhla strata chuti a čuchu, iný príznak akútnej infekcie dýchacích ciest) nesmie vstúpiť do školy.
* Žiak je povinný dodržiavať stanovené hygienické pravidlá, ich opakované nedodržiavanie je dôvodom k nevpusteniu žiaka do školy alebo k jeho vyradeniu z vyučovania.
* V prípade zvýšenej teploty, alebo iných príznakov choroby, je žiak umiestnený v izolačnej miestnosti. Privolaní sú rodičia a žiak odchádza domov. Rodič kontaktuje detského lekára telefonicky a dodržiava jeho pokyny. Bezodkladne oboznámi školu so situáciou.

**4. Školské stravovanie**

## *Výška príspevku na nákup potravín a príspevku na režijné náklady na školský rok 2021/2022*

## *je stanovená v zmysle Všeobecne záväzného nariadenia mestskej časti Bratislava – Lamač č.*

## *3/2019 zo dňa 08.08.2019 ktorým sa určuje výška príspevku na čiastočnú úhradu nákladov*

## *v materských školách, v školských kluboch detí a zariadeniach školského stravovania, ktoré sú*

## *v zriaďovateľskej pôsobnosti mestskej časti Bratislava – Lamač v znení VZN č. 4/2020 zo dňa*

## *08.12.2020, v znení VZN č. 2/2021 zo dňa 17.06.2021 ktorým sa mení a dopĺňa všeobecne*

## *záväzné nariadenie č. 3/2019.*

## Príspevky na nákup potravín na jeden deň pre žiaka základnej školy v 2. finančnom

## pásme:      I. stupeň: 1,15 €

II. stupeň: 1,23 €

**Príspevok na režijné náklady:**

**Réžia za stravu na 1 mesiac: 10 €** - suma je nemenná a nevratná

**Platby paušálom I. stupeň** (priemer na 20 dní) 23,00 + 10,00 = **33,00 €**

**Platby paušálom II. stupeň** (priemer na 20 dní) 24,60 + 10,00 **= 34,60 €**

Žiaci, ktorí majú individuálnu stravu hradia režijné náklady vo výške 10,00 €.

**Pri platbe internetbankingom** prosíme uveďte:

· Poznámka / účel platby: meno dieťaťa a navštevovanú triedu

· Konštantný symbol: 0308

· Variabilný symbol: zostáva predchádzajúci

· Platby vykonajte na č. účtu: **SK07 0200 0000 0031 6435 8459**

· **poštovú poukážku  si  vyzdvihnite v školskej jedálni v čase od 7:30 do 14:30 hod. / kto neplatí internetbankingom /**

Termín platby je do 25. dňa mesiaca predchádzajúceho mesiacu, v ktorom sa stravovanie poskytuje.

**Preplatky** budú zúčtované v nasledujúcom mesiaci (október).

**Každý rodič, ktorý má záujem o stravovanie svojho dieťaťa, musí odovzdať podpísanú prihlášku na stravovanie najneskôr do 31.8.2021, aby malo dieťa obed už 2.9.2021.**   
Prihlášku odovzdávajú **všetci žiaci, ktorí majú záujem o stravovanie v školskej jedálni aj tí, ktorí už sú stravníkmi školskej jedálne (nielen prváci).**

*Tešíme sa na stretnutie s Vami a hlavne s deťmi 2. 9. 2021. Prajeme všetkým ešte krásne posledné dni školských prázdnin.*

V Bratislave 24. 8. 2021

Mgr. Alena Petáková  
 riaditeľka